**NOLIKUMS**

Rīgā

|  |  |
| --- | --- |
| Dokumenta datums ir pievienotādrošā elektroniskā paraksta un tālaika zīmoga datums | Nr. 1.5-1.1/10 |

**Valsts konkursa nolikums**

**Latvijas profesionālās ievirzes izglītības programmas „Vizuāli plastiskā māksla” audzēkņiem 2024./2025. mācību gadā**

*Izdots saskaņā ar*

*Valsts pārvaldes iekārtas likuma 72. panta pirmās daļas 2. punktu un Ministru kabineta 2012. gada 18. decembra noteikumu Nr. 931 „Latvijas Nacionālā kultūras centra nolikums” 4.4. apakšpunktu*

1. **Vispārīgie jautājumi**
2. Nolikums nosaka kārtību, kādā tiek organizēts Valsts konkurss Latvijas profesionālās ievirzes izglītības programmas „Vizuāli plastiskā māksla” audzēkņiem 2024./2025. mācību gadā (turpmāk – konkurss).
3. Konkursa mērķis ir mācību rezultātu izvērtēšana un kultūrizglītības attīstības sekmēšana, veicinot starpdisciplināru tēmu apguvi radošā mācību procesā.
4. Konkursa tēma: restaurācija.
5. Konkursa uzdevumi:
	1. dot iespēju audzēkņiem iepazīt restauratora profesiju;
	2. veikt praktisku uzdevumu konkursa tēmas ietvaros;
	3. pilnveidot audzēkņu pieredzi prezentēt radošā darba ideju.
6. Konkursa dalībnieki ir profesionālās ievirzes izglītības programmas „Vizuāli plastiskā māksla” audzēkņi:
	1. septiņgadīgās izglītības programmas 4.‒7. klases audzēkņi („Vizuāli plastiskā māksla”, „ Vizuāli plastiskā māksla I”, „Vizuāli plastiskā māksla II”);
	2. sešgadīgās izglītības programmas 3.‒6. klases audzēkņi („Vizuāli plastiskā māksla”);
	3. piecgadīgās izglītības programmas 2.‒5. klases audzēkņi („Vizuāli plastiskā māksla”, „Vizuāli plastiskā māksla III”).

**II. Konkursa rīkotājs**

1. Konkursu rīko Latvijas Nacionālais kultūras centrs (turpmāk – Centrs) sadarbībā ar profesionālās vidējās izglītības iestādēm, kuras īsteno mākslas un dizaina izglītības programmas.
2. Centra informācija: reģistrācijas numurs 90000049726, adrese: Zigfrīda Annas Meierovica bulvāris 14‒7, Rīga, LV-1050, e-pasts: lnkc@lnkc.gov.lv, tālr. +371 67228985, +371 26436135, tīmekļa vietnes adrese: [www.lnkc.gov.lv](http://www.lnkc.gov.lv).
3. Centra kontaktpersona ar konkursu saistītos jautājumos: Ilze Kupča, Centra Kultūrizglītības nodaļas mākslas izglītības eksperte, tālr. 29458876, e-pasta adrese: ilze.kupca@lnkc.gov.lv.

**III. Konkursa I kārtas norise**

1. Konkursa I kārtuorganizē izglītības iestāde laika posmā līdz **2025. gada** **24. janvārim**.
2. Konkursa dalībnieks izstrādā un iesniedz konkursa darbu, kas izstrādāts atbilstoši konkursa uzdevuma variantam (1. pielikums), izglītības iestādes norādītajā termiņā.
3. Izglītības iestāde:
	1. nodrošina konkursa I kārtas sagatavošanu un norisi;
	2. izveido konkursa I kārtas žūriju, tajā iekļaujot izglītības iestādes metodisko komisiju pārstāvjus un pieaicinot vismaz vienu pārstāvi no reģiona metodiskā centra vai citas izglītības iestādes, un nodrošina tās darbu;
	3. līdz **2025. gada 31.** **janvārim** iesniedz Centram:
		1. pieteikumu konkursa II kārtai ar izvirzītajiem dalībniekiem (elektroniski) <https://www.lnkc.gov.lv/lv/valsts-konkursi-makslas-joma>;
		2. katra II kārtai izvirzītā dalībnieka vai dalībnieku grupas konkursa darbu atbilstoši konkursa uzdevuma variantam (1.pielikums) elektroniski un/vai klātienē:
			1. digitālā formātā vienā elektroniskā sūtījumā, sūtījuma **tēmā** norādot izglītības iestādes nosaukumu un tekstu „pieteikums valsts konkursa II kārtai” un **pielikumus:** pieteikumu (2. pielikums) un konkursa darbus vai saiti uz izglītības iestādes norādītu elektronisko datu vietni, norādot izglītības iestādes nosaukumu, konkursa uzdevuma variantu, iesniegtā konkursa darba kārtas numuru, ja no vienas izglītības iestādes tiek iesniegti vairāki konkursa darbi) uz elektroniskā pasta adresi: ilze.kupca@lnkc.gov.lv;
			2. klātienē Centra birojā vienā iesaiņojumā, uz iesaiņojuma norādot izglītības iestādes nosaukumu un tekstu: „darbs/i valsts konkursa II kārtai”, kas ietver**:** pieteikumu (2. pielikums) un konkursa darbu/s.
4. Konkursa I kārtas žūrija:
	1. vērtē katra dalībnieka vai dalībnieku grupas konkursa I kārtas darbu saskaņā ar šī nolikuma VI. nodaļā noteikto;
	2. pamatojoties uz konkursa I kārtas rezultātiem, izvirza konkursa II kārtai izglītības programmas „Vizuāli plastiskā māksla”, t.sk. „Vizuāli plastiskā māksla  I”, „Vizuāli plastiskā māksla II”, „Vizuāli plastiskā māksla III” (turpmāk – izglītības programma) audzēkņus:
		1. ne vairāk kā 2 (divus) individuālos dalībniekus/ dalībnieku grupas, ja izglītības programmā mācās līdz 50 audzēkņiem;
		2. ne vairāk kā 3 (trīs) individuālos dalībniekus/ dalībnieku grupas, ja izglītības programmā mācās no 51 līdz 120 audzēkņiem;
		3. ne vairāk kā 4 (četrus) individuālos dalībniekus/ dalībnieku grupas, ja izglītības programmā mācās vairāk kā 121 audzēkņi.
5. **Konkursa II kārtas norise**
6. Konkursa II kārtas norise notiek, konkursa žūrijai izvērtējot konkursa II kārtai iesniegtos darbus katrā no konkursa uzdevuma variantiem (kopā 6 uzdevumu varianti).
7. Centrs:
	1. nodrošina konkursa II kārtas norisi;
	2. izveido konkursa II kārtas žūriju, kuras pārstāvji ir mākslas un dizaina nozares eksperti;
	3. apkopo II kārtas individuālo dalībnieku vai dalībnieku grupas vērtējumu atbilstoši vecuma grupām:
		1. jaunākā vecuma grupa: septiņgadīgās programmas 4., 5. klases audzēkņi, sešgadīgās programmas 3., 4. klases audzēkņi, piecgadīgās programmas 2., 3. klases audzēkņi;
		2. vecākā grupa: septiņgadīgās programmas 6., 7. klases audzēkņi, sešgadīgās programmas 5., 6. klases audzēkņi, piecgadīgās programmas 4., 5. klases audzēkņi.
	4. informāciju par konkursa II kārtas rezultātiem publicē Centra tīmekļa vietnē līdz **2025. gada 3. martam**.

**V. Konkursa saturs un nosacījumi**

1. Konkursa I kārtā katrs konkursa dalībnieks vai dalībnieku grupa piedalās ar patstāvīgi veiktu konkursa darbu atbilstoši vienam no izvēlētajiem konkursa uzdevuma variantiem (1. pielikums).
2. Izvērtēšanai tiek iesniegts konkursa darbs atbilstoši izvēlētā uzdevuma varianta nosacījumiem (1. pielikums).
3. Konkursa uzdevumu konkursa dalībnieki veic pedagoga vadībā, nodrošinot konkursa uzdevuma izpildes gaitas plānošanu atbilstoši konkrētajam audzēkņu vecumposmam, apgūstamajiem mācību priekšmetam un konkursa nosacījumiem.

**VI. Konkursa darbu vērtēšana**

1. Konkursa žūrija konkursa I kārtas darbus vērtē atbilstoši veiktajam konkursa uzdevuma variantam (1. pielikums) un konkursa uzdevumu vērtēšanas kritērijiem, kas ir specifiski katram no konkursa uzdevumu variantiem (3. pielikums);
2. Gadījumā, ja I kārtā vairāki konkursa darbi ir novērtēti ar vienādu vērtējumu, konkursa žūrija veic papildus izvērtēšanu darbu atlasei pēc konkursa kritērijiem, sniedzot izvērstu pamatojumu vērtējumam un virzīšanai II kārtā.
3. **Vērtēšanas kritēriji (I kārta):**
	1. izpētes materiālu apkopojums Restaurācijas pasē (4. pielikums);
	2. praktiski veiktā darba izpildījuma kvalitāte (izņemot 5. uzdevuma variantu);
	3. uzdevuma atspoguļojums planšetē vai video.
4. **Vērtēšanas kritēriji (II kārta):**
	1. izpētes materiālu apkopojums Restaurācijas pasē (tikai 5. uzdevuma variantā);
	2. praktiski veiktā darba izpildījuma kvalitāte (izņemot 5. uzdevuma variantu);
	3. uzdevuma atspoguļojums planšetē vai video.
5. Konkursa darbi I un II kārtā tiek vērtēti, pamatojoties uz vērtēšanas kritērijiem, katram kritērijam piešķirot noteiktu līmeni – „pilnveidojams”, „gandrīz labi”, „labi”, „izcili” – atbilstoši konkursa dalībnieku sniegumam (3. pielikums).
6. Konkursa II kārtai no izglītības iestādes tiek izvirzīti to dalībnieku vai dalībnieku grupu darbi, kuri saņēmuši vērtējumu „labi” un vismaz vienā no kritērijiem „izcili”, nosūtot pieteikumus dalībai II kārtā atbilstoši dalībnieku/dalībnieku grupu skaita nosacījumiem (nolikuma 12.2. punkts).
7. Konkursa darbu II kārtas vērtēšanā visiem darbiem tiek sniegts individuāls žūrijas rakstisks izvērtējums.
8. Konkursa II kārtas žūrija atbilstoši konkursa II kārtas vērtējumam piešķir godalgas un atzinības.
9. Konkursa I un II kārtas žūrijai ir pienākums ievērot ētikas un vispārpieņemto normu ievērošanu un atturēties no pienākumu veikšanas, ja konstatēts interešu konflikts, par to nekavējoties informējot Centra kontaktpersonu ar konkursa saistītajiem jautājumiem.
10. Žūrijas lēmums ir galīgs un neapstrīdams.

**VII. Noslēguma jautājumi**

1. Izglītības iestādes vadītājs, piesakot audzēkņus konkursam, nodrošina, ka pilngadīgie konkursa dalībnieki vai konkursa dalībnieku likumiskais pārstāvis izglītības iestādei rakstveidā ir sniedzis informāciju par audzēkņu personas datu nodošanu Centram, lai nodrošinātu pilnvērtīgu konkursa organizāciju un norisi.
2. Izglītības iestādes vadītājs, piesakot audzēkņus konkursam, apliecina, ka ir iepazinies ar šo nolikumu, piekrīt konkursa nosacījumiem atbilstoši šim nolikumam un apņemas izpildīt tajā noteikto, t.sk. dalībnieka personas datu aizsardzības nosacījumus (5. pielikums).
3. Visus izdevumus, kas saistīti ar konkursa dalībnieka piedalīšanos konkursā, sedz izglītības iestāde.
4. Citas saistības attiecībā uz konkursa norisi, kas nav atrunātas šajā nolikumā, nosakāmas saskaņā ar Latvijas Republikas spēkā esošajiem normatīvajiem aktiem.
5. Visas domstarpības un strīdi, kas var rasties nolikuma izpildes gaitā, tiek risinātas savstarpēju pārrunu ceļā, ja neizdodas tos atrisināt, tad strīdi un domstarpības risināmas tiesā, saskaņā ar Latvijas Republikas spēkā esošajiem normatīvajiem aktiem.

Direktore (paraksts\*) Signe Pujāte

\* Dokuments ir parakstīts ar drošu elektronisko parakstu un satur laika zīmogu

I.Kupča 29458876

Ilze.Kupca@lnkc.gov.lv

1. pielikums

Valsts konkursa nolikumam

Latvijas profesionālās ievirzes

izglītības programmas „Vizuāli plastiskā māksla”

 audzēkņiem 2024./2025. mācību gadā

**Konkursa uzdevumu varianti**

* + - 1. **„Mākslas darba rekonstrukcija”, 1. uzdevuma variants:**

**Aizpildi (glezno, zīmē) baltos laukumus iespējami līdzīgi glezniecības vai grafikas darba oriģinālam (darba reprodukcijai)!** Pēti mākslas darbu. Veic praktisko restaurācijas uzdevumu. Apkopo skices un iegūto informāciju par izpētīto gleznu vai grafiku. Izpildīto uzdevumu noformē uz planšetes.

Uzdevuma izpildes veids: individuāli.

Uzdevumu īsteno mācību priekšmetos*: Gleznošana, Zīmēšana/Grafika, Mākslas valodas pamati/Mākslas pamati, Kompozīcija.*

Uzdevums vērsts uz restauratoram nepieciešamo prasmju apzināšanu un attīstīšanu – pietāti pret mākslas darba oriģinālu, prasmi iedziļināties un pētīt, precizitāti un rūpīgumu, kā arī mākslinieciskajām prasmēm.

Darba process:

1. Skolotājs uzdevuma veikšanai sagatavo mākslas darbu (reprodukciju) – kvalitatīvu izdruku (formāts A3), kurai aizklāts neregulāras formas laukums (~20% no attēla).

Ja visa klase strādā ar vienu mākslas darbu, darba uzdevumu var veidot tā, ka balto laukumu novietojums ir atšķirīgs, lai katram audzēknim veidotos savs individuāls darbs.

2. Audzēknis iepazīstas ar mākslas darbu. Uzzina informāciju par mākslas darbu – autoru, radīšanas gadu, stilu, izpildījuma tehniku un citu kultūrvēsturisku informāciju. Būtiskāko informāciju apkopo Restaurācijas pasē konkursa uzdevuma dokumentēšanai (turpmāk – Restaurācijas pase, atbilstoši 1. pielikumam).

3. Audzēknis pēta mākslas darbā pielietotos izteiksmes līdzekļus, tehniskos paņēmienus un veido skices, lai atrastu labākos risinājumus un paņēmienus darba izpildei.

4. Audzēknis veic mākslas darba (reprodukcijas) rekonstrukciju – aizpilda (gleznojot vai zīmējot) baltos laukumus iespējami līdzīgi mākslas darbam (reprodukcijai), izmantojot mākslas darba oriģināla izpildījuma tehniku vai citu piemērotu tehniku.

5. Audzēknis apraksta savu darba procesu (tehnikas, paņēmienu izvēli u.c.), to apkopo Restaurācijas pasē, atbilstoši 1. pielikumam.

6. Audzēknis izpildīto uzdevumu noformē uz planšetes, atlasot vizuālos materiālus – skices un informāciju no Restaurācijas pases. Planšetes izmērs A2, novietojums horizontālā formātā, materiāls – kartons. Planšeti var veidot digitāli vai aplikācijas tehnikā.

7. Uz planšetes izvieto šādu informāciju:

- konkursa darba nosaukumu – virsrakstu planšetei (nosaukumā atspoguļojot pētīto darbu);

- pilnu mākslas darba reprodukciju un rekonstruētā darba attēlu samazinātā formātā, tekstuālu informāciju par rekonstruēto mākslas darbu (autors, tehnika, gads);

- vizuālus materiālus, kas attēlo mākslas darba vizuālu izpēti, piemēram, skices, krāsu toņu, tehnisko paņēmienu meklējumi;

- konkursa dalībnieka vārdu, uzvārdu, vecumu, klasi;

- skolotāja vārdu un uzvārdu;

- izglītības iestādes nosaukumu.

8. Vērtēšanai I kārtā iesniedz Restaurācijas pasi, praktisko darbu (rekonstruēto zīmējumu vai gleznojumu), planšeti.

9. Vērtēšanai II kārtā iesniedz praktisko darbu (rekonstruēto zīmējumu vai gleznojumu) un planšeti.

**2. „Fotogrāfijas retuša”, 2. uzdevuma variants:**

**Retušē bojātu fotogrāfiju!** Pēti informāciju par retušējamo fotogrāfiju. Veic praktisko restaurācijas uzdevumu. Apkopo iegūto informāciju. Izpildīto uzdevumu noformē uz planšetes.

Uzdevuma izpildes veids: individuāli.

Uzdevumu īsteno mācību priekšmetos: *Gleznošana, Zīmēšana/Grafika, Mākslas valodas pamati/Mākslas pamati, Kompozīcija.*

Uzdevums vērsts uz restauratoram nepieciešamo prasmju apzināšanu un attīstīšanu – pietāti pret mākslas darba oriģinālu, prasmi iedziļināties un pētīt, precizitāti un rūpīgumu, kā arī mākslinieciskajām prasmēm.

Darba process:

1. Audzēknis/skolotājs izvēlas bojātu fotogrāfiju (salocīti stūri, skrāpējumi, ieplēsumi, plankumi u.c.), ar kuru strādās tālāk.

2. Audzēknis/skolotājs sagatavo fotogrāfiju – ieskenē to.

3. Audzēknis izzina fotogrāfijas izcelsmi – autoru, fotografēšanas gadu, tehniku, kultūrvēsturisko informāciju (attēloto vidi, personas u.c.). Izpētīto apkopo Restaurācijas pasē (atbilstoši 1. pielikumam).

4. Audzēknis veic fotogrāfijas retušu, izmantojot digitālos rīkus un programmas.

5. Audzēknis apraksta darba procesu, kā veikta fotogrāfijas retuša, to apkopo Restaurācijas pasē (atbilstoši 1. pielikumam).

6. Audzēknis izpildīto uzdevumu noformē uz planšetes, atlasot informāciju no Restaurācijas pases.

7. Uz planšetes izvieto šādu informāciju:

- konkursa darba nosaukumu – virsrakstu planšetei (nosaukumā atspoguļojot pētīto fotogrāfiju);

- bojātās un retušētās fotogrāfijas izdrukas;

- tekstuālu informāciju par izpētīto fotogrāfiju (autoru, fotografēšanas gadu, tehniku u.c.);

- konkursa dalībnieka vārdu, uzvārdu, vecumu, klasi;

- skolotāja vārdu un uzvārdu;

- izglītības iestādes nosaukumu.

Planšetes izmērs A2, novietojums horizontālā formātā, materiāls – kartons. Planšeti var veidot digitāli vai aplikācijas tehnikā.

8. Vērtēšanai I kārtā iesniedz Restaurācijas pasi, pētīto fotogrāfiju vai tās attēlu un praktisko darbu – retušēto fotogrāfiju, planšeti.

9. Vērtēšanai II kārtā iesniedz planšeti.

⃰ Retuša – attēla (piemēram, fotogrāfijas, zīmējuma, gleznas) un iespiedformas labošana, arī uzlabošana ar īpašiem paņēmieniem.

**3. „Replikas izveide. Telpisks objekts”, 3. uzdevuma variants:**

**Uzmēri seno un izgatavo to no jauna!** Pēti izvēlēto objektu vai detaļu, veic praktisko restaurācijas uzdevumu. Apkopo iegūto informāciju par izpētīto objektu. Izpildīto uzdevumu noformē uz planšetes vai veido īsu video.

Uzdevuma izpildes veids: individuāli.

Uzdevumu īsteno mācību priekšmetos: *Veidošana, Keramika, Kompozīcija, Mediju pamati, Datorgrafika, Dizaina pamati.*

Uzdevums vērsts uz restauratoram nepieciešamo prasmju apzināšanu un attīstīšanu – precizitāti, pietāti pret oriģinālu, prasmi iedziļināties un pētīt, kā arī specifisku restaurācijas metožu izmantošanu.

Darba process:

1. Audzēknis/ skolotājs izvēlas senu 3D objektu, piemēram, skulpturāls objekts, cilnis, atslēga, eņģe, trauks u.c.

2. Audzēknis izzina objekta izcelsmi, pielietojumu, vēsturi, tehniku, materiālu, veic oriģinālā objekta skices un uzmērījumus, fotodokumentēšanu. Izpētīto apkopo Restaurācijas pasē (atbilstoši 1.pielikumam).

3. Audzēknis veido jaunu objektu – repliku – veidojamā materiālā, izmantojot veiktos uzmērījumus un vizuālos novērojumus.

4. Replikas izveides procesu apraksta Restaurācijas pasē (atbilstoši 1. pielikumam).

 Uzdevuma ietvaros var izliet formu, veikt virsmas apdari (krāsot) atbilstoši vēsturiskajai.

5. Audzēknis kopā ar skolotāju izvēlas vienu no sava darba prezentēšanas veidiem: uz planšetes vai video. Audzēknis savu praktisko un izpētes darbu prezentē, atlasot informāciju no Restaurācijas pases un papildinot to ar vizuāliem materiāliem.

5.1. Uz planšetes izvieto šādu informāciju:

- konkursa darba nosaukumu – virsrakstu planšetei (nosaukumā atspoguļojot pētīto objektu);

- objekta un replikas fotogrāfijas;

- tekstuālu un vizuālu informāciju (skices, uzmērījumi) par objektu;

- konkursa dalībnieka vārdu, uzvārdu, vecumu, klasi;

- skolotāja vārdu un uzvārdu;

- izglītības iestādes nosaukumu.

Planšetes izmērs A2, novietojums horizontālā formātā, materiāls – kartons. Planšeti var veidot digitāli vai aplikācijas tehnikā.

5.2. Video ietver:

- konkursa uzdevuma atspoguļojumu sižetā, kas ietver informāciju par pētīto objektu un praktiskā darba rezultātu;

- titrus:

video darba nosaukumu (nosaukumā atspoguļojot pētīto objektu);

konkursa dalībnieka vārdu, uzvārdu, vecumu, klasi;

skolotāja vārdu un uzvārdu;

izglītības iestādes nosaukumu.

Video formāts ir mp4, tā garums – līdz 3 minūtēm.

6. Vērtēšanai I kārtā iesniedz pētīto objektu vai tā fotogrāfiju, praktisko darbu – izgatavoto repliku, Restaurācijas pasi un planšeti vai video.

7. Vērtēšanai II kārtā iesniedz planšeti vai video.

⃰ Replika ‒ atkārtots mākslas darbs, kas atšķiras no iepriekšējā darba, piemēram, ar citiem izmēriem, pārmaiņām mazāk nozīmīgās detaļās.

**4. „Replikas izveide. Tekstils”, 4. uzdevuma variants:**

**Izpēti seno tekstilizstrādājumu un izgatavo no jauna!** Pēti izvēlēto tekstilizstrādājumu. Veic praktisko restaurācijas uzdevumu. Apkopo iegūto informāciju. Izpildīto uzdevumu noformē uz planšetes vai veido īsu video.

Uzdevuma izpildes veids: individuāli.

Uzdevumu īsteno mācību priekšmetos: *Tekstils/Tekstila tehnikas, Darbs materiālā, Kompozīcija, Mediju pamati, Datorgrafika, Dizaina pamati.*

Uzdevums vērsts uz restauratoram nepieciešamo prasmju apzināšanu un attīstīšanu – precizitāti, pietāti pret oriģinālu, prasmi iedziļināties un pētīt, kā arī specifisku restaurācijas metožu izmantošanu.

Darba process:

1. Audzēknis/ skolotājs izvēlas tekstilizstrādājumu, piemēram, cimdu, austu audumu, izšuvumu u.c.

2. Audzēknis izzina objekta izcelsmi, pielietojumu, vēsturi, tehniku un materiālu (krāsu toņi, materiāls, blīvums, raksts), veido skices, veic fotodokumentēšanu. Izpētīto apkopo Restaurācijas pasē (atbilstoši 1.pielikumam).

3. Audzēknis veido jaunu izstrādājumu vai tā fragmentu – repliku – līdzīgā materiālā, izmantojot veikto izpēti.

4. Audzēknis apraksta replikas izveides procesu, to apkopo Restaurācijas pasē (atbilstoši 1. pielikumam).

5. Audzēknis kopā ar skolotāju izvēlas vienu no sava darba prezentēšanas veidiem: uz planšetes vai video. Audzēknis savu praktisko un izpētes darbu prezentē, atlasot informāciju no Restaurācijas pases un papildinot to ar vizuāliem materiāliem.

5.1. Uz planšetes izvieto šādu informāciju:

- konkursa darba nosaukumu – virsrakstu planšetei (nosaukumā atspoguļojot pētīto objektu);

- objekta un replikas fotogrāfijas;

- tekstuālu un papildu vizuālu informāciju par objektu un tā replikas izveidi;

- konkursa dalībnieka vārdu, uzvārdu, vecumu;

- skolotāja vārdu un uzvārdu;

- izglītības iestādes nosaukumu.

Planšetes izmērs A2, novietojums horizontālā formātā, materiāls – kartons. Planšeti var veidot digitāli vai aplikācijas tehnikā.

5.2. Video ietver:

- konkursa uzdevuma atspoguļojumu sižetā, kas atspoguļo informāciju par pētīto objektu un darba procesu, veidojot repliku;

- titrus:

video darba nosaukumu (nosaukumā atspoguļojot pētīto objektu);

konkursa dalībnieka vārdu, uzvārdu, vecumu, klasi;

skolotāja vārdu un uzvārdu;

izglītības iestādes nosaukumu.

Video formāts ir mp4, tā garums – līdz 3 minūtēm.

6. Vērtēšanai I kārtā sagatavo pētīto tekstildarbu vai tā fotogrāfiju, praktisko darbu – izgatavoto repliku, Restaurācijas pasi un planšeti vai video.

7. Vērtēšanai II kārtā sagatavo planšeti vai video.

⃰ Replika – atkārtots mākslas darbs, kas atšķiras no iepriekšējā darba, piemēram, ar citiem izmēriem, pārmaiņām mazāk nozīmīgās detaļās.

**5. „Ēkas izpēte”, 5. uzdevuma variants:**

**Veic ēkas arhitektoniski māksliniecisko izpēti pirms restaurācijas!** Pēti ēku un ēkas detaļas. Dokumentē izpētes procesu. Izpildīto uzdevumu noformē uz planšetes vai veido video.

Uzdevuma izpildes veids: grupas darbs.

Uzdevumu īsteno mācību priekšmetos: *Kompozīcija, Mākslas valodas pamati/Mākslas pamati, Datorgrafika, Mediju pamati, Dizaina pamati.*

Uzdevums vērsts uz restauratoram nepieciešamo prasmju apzināšanu un attīstīšanu – precizitāti, pietāti pret oriģinālu, prasmi iedziļināties un pētīt, kā arī specifisku restaurācijas metožu izmantošanu.

Darba process:

1. Skolotājs/ klase vai audzēkņu grupa izvēlas atbilstošu vēsturisku ēku izpētei.

2. Audzēkņi veic priekšizpēti – uzzina informāciju par ēkas vēsturi – arhitektu, īpašnieku, celšanas gadu, būvniecību, izmantotiem materiāliem un tehnikām, funkcionalitāti un citu papildu informāciju (piemēram, iedzīvotājiem, apkārtni u.c.). Izmanto pieejamo informāciju, piemēram, veic interviju ar īpašnieku vai iedzīvotājiem, pēta pieejamos interneta vai literatūras resursus. Informāciju apkopo Restaurācijas pasē (atbilstoši 1.pielikumam).

3. Katrs audzēknis sadarbībā ar klases biedriem un skolotāju izvēlas, ko pētīs kolektīvi un ko – individuāli, piemēram, visu ēku kopumā vai ēkas detaļas – durvis, logus, durvis un logus, tornīšus u.c.

4. Audzēkņi pēta ēku un tās detaļas – veic fotofiksāciju, veido vienkāršotus rasējumus, atzīmējot pētītās detaļas.

5. Katrs no audzēkņiem veic izvēlēto ēkas detaļu vizuālus pētījumus – skices, zīmējumus, pierakstus. Izpētīto apkopo Restaurācijas pasē (atbilstoši 1.pielikumam).

6. Audzēknis kopā ar skolotāju izvēlas vienu no darba prezentēšanas veidiem: uz planšetes vai video. Audzēkņi praktisko un izpētes darbu – prezentē, atlasot informāciju no Restaurācijas pases un papildinot to ar vizuāliem materiāliem.

6.1. Uz planšetes izvieto šādu informāciju:

- konkursa darba nosaukumu – virsrakstu planšetei (nosaukumā atspoguļojot pētīto objektu);

- objekta fotofiksāciju;

- tekstuālu un vizuālu informāciju par izpētīto ēku;

- konkursa dalībnieka vārdu, uzvārdu, vecumu;

- skolotāja vārdu un uzvārdu;

- izglītības iestādes nosaukumu.

Planšetes izmērs A1, novietojums horizontālā formātā, materiāls – kartons. Planšeti var veidot digitāli vai aplikācijas tehnikā.

6.2. Video ietver:

- konkursa uzdevuma atspoguļojumu sižetā, kas atspoguļo informāciju par pētīto ēku;

- titrus:

video darba nosaukumu (nosaukumā atspoguļojot pētīto objektu);

grupas dalībnieku vārdu, uzvārdu, vecumu;

skolotāja vārdu un uzvārdu;

izglītības iestādes nosaukumu.

Video formāts ir mp4, tā garums – līdz 5 minūtēm.

7. Vērtēšanai I kārtā iesniedz Restaurācijas pasi (katrs grupas dalībnieks) un planšeti vai video.

8. Vērtēšanai II kārtā iesniedz Restaurācijas pasi (katrs grupas dalībnieks) un planšeti vai video.

**6. „Virsmas apdares izpēte. Krāsu zondāža”, 6. uzdevuma variants:**

**Veic virsmas izpēti, izmantojot zondāžas metodi!** Pēti objektu. Veic praktisko restaurācijas uzdevumu. Dokumentē procesu. Izpildīto uzdevumu noformē uz planšetes vai veido īsu video.

Uzdevuma izpildes veids un nosacījums: Darbs individuāli vai grupā profesionāla restauratora vadībā.

Uzdevumu īsteno mācību priekšmetos: *Gleznošana, Kompozīcija, Mākslas valodas pamati/ Mākslas pamati, Datorgrafika, Mediju pamati, Dizaina pamati.*

Uzdevums vērsts uz restauratoram nepieciešamo prasmju apzināšanu un attīstīšanu – precizitāti, pietāti pret oriģinālu, prasmi iedziļināties un pētīt, kā arī specifisku restaurācijas instrumentu un tehniku izmantošanu.

Darba process:

1. Audzēknis/-ņi (turpmāk – audzēknis) skolotāja un restauratora vadībā izvēlas atbilstošu vietu– interjeru vai eksterjeru, būvgaldniecības objektu, piemēram, sienu, durvis, logu u.c., kur ir vairāki krāsojuma slāņi un iespējams veikt virsmas apdares izpēti, veicot zondāžu.

 Uzdevumu veic, saskaņojot to ar ēkas īpašnieku.

2. Audzēknis veic priekšizpēti – noskaidro ēkas un objekta vēsturi, funkcionalitāti, apdarei izmantotos materiālus un tehnikas, citu papildu informāciju. Veic fotodokumentāciju. Izpētīto apkopo Restaurācijas pasē (atbilstoši 1.pielikumam).

 Procesā jāpārliecinās, vai pētāmais objekts nav kultūras piemineklis (vai drīkst veikt zondāžu).

3. Audzēknis sagatavojas praktiskajam darbam restauratora vadībā – zondāžas veikšanai nepieciešami skalpeļi un krāsu katalogs.

4. Audzēknis veic krāsu zondāžu restauratora vadībā. Audzēkņi dokumentē procesu kā veikta zondāža, veic fotofiksāciju, apraksta zondāžas procesā atklāto. Informāciju apkopo Restaurācijas pasē (atbilstoši 1. pielikumam).

5. Audzēknis kopā ar skolotāju izvēlas vienu no darba prezentēšanas veidiem: uz planšetes vai video. Audzēknis savu praktisko un izpētes darbu prezentē, atlasot informāciju no Restaurācijas pases un papildinot to ar vizuāliem materiāliem.

5.1. Uz planšetes izvieto šādu informāciju:

- konkursa darba nosaukumu – virsrakstu planšetei (nosaukumā atspoguļojot pētīto objektu);

- objekta fotofiksāciju;

- tekstuālu un vizuālu informāciju par izpētīto vietu/ objektu, kur veikta zondāža;

- konkursa dalībnieka/ku vārdu, uzvārdu, vecumu;

- skolotāja vārdu un uzvārdu;

- restauratora vārdu, uzvārdu;

- izglītības iestādes nosaukumu.

Planšetes izmērs A2, novietojums horizontālā formātā, materiāls – kartons. Planšeti var veidot digitāli vai aplikācijas tehnikā.

5.2. Video ietver:

- izpildītā uzdevuma atspoguļojumu sižetā, kas atspoguļo informāciju par vietu/ objektu, kur veikta zondāža;

- titrus:

video darba nosaukumu (nosaukumā atspoguļojot pētīto objektu);

konkursa dalībnieka vārdu, uzvārdu, vecumu;

skolotāja vārdu un uzvārdu;

izglītības iestādes nosaukumu.

Video formāts ir mp4, tā garums - līdz 3 minūtēm.

6. Vērtēšana I kārtā notiek uz vietas, objektā. Papildus vērtēšanai iesniedz Restaurācijas pasi un planšeti vai video.

7. Vērtēšanai II kārtā sagatavo un iesniedz Restaurācijas pasi (ja darbu veic vairāki dalībnieki - katrs grupas dalībnieks), planšeti vai video.

\* Krāsu zondāža – nelielu krāsu laukumu secīga atsegšana, lai konstatētu visus krāsojuma slāņus, tos saglabājot.

2. pielikums

Valsts konkursa nolikumam

Latvijas profesionālās ievirzes

izglītības programmas „Vizuāli plastiskā māksla”

audzēkņiem 2024./2025. mācību gadā

**Pieteikums**

**Latvijas profesionālās ievirzes izglītības programmas**

**„Vizuāli plastiskā māksla” Valsts konkursam**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(izglītības iestādes nosaukums)*

1. **(pirmais) konkursa dalībnieks vai dalībnieku grupa**

*Atzīmēt ar X atbilstošo vecuma grupu un izvēlēto uzdevumu*

|  |
| --- |
| □ 1.uzdevums, jaunākā grupa⃰, individuāls darbs |
| □ 2.uzdevums, jaunākā grupa, individuāls darbs |
| □ 3.uzdevums, jaunākā grupa, individuāls darbs |
| □ 4.uzdevums, jaunākā grupa, individuāls darbs |
| □ 5.uzdevums, jaunākā grupa, grupas darbs |
| □ 6.uzdevums, jaunākā grupa, individuāls darbs |
| □ 6.uzdevums, jaunākā grupa, grupas darbs |
| □ 1.uzdevums, vecākā grupa ⃰ ⃰, individuāls darbs |
| □ 2.uzdevums, vecākā grupa, individuāls darbs |
| □ 3.uzdevums, vecākā grupa, individuāls darbs |
| □ 4.uzdevums, vecākā grupa, individuāls darbs |
| □ 5.uzdevums, vecākā grupa, grupas darbs |
| □ 6.uzdevums, vecākā grupa, individuāls darbs |
| □ 6.uzdevums, vecākā grupa, grupas darbs |

⃰ Jaunākā vecuma grupa: septiņgadīgās programmas 4., 5. klases audzēkņi, sešgadīgās programmas 3., 4. klases audzēkņi, piecgadīgās programmas 2., 3. klases audzēkņi;

⃰ ⃰ Vecākā grupa: septiņgadīgās programmas 6., 7. klases audzēkņi, sešgadīgās programmas 5., 6. klases audzēkņi, piecgadīgās programmas 4., 5. klases audzēkņi.

|  |  |  |  |  |
| --- | --- | --- | --- | --- |
| Nr.p.k. | Audzēkņa/ audzēkņuvārds, uzvārds | Klase (mākslas skolā) | Vecums (gadi) | Pedagogavārds, uzvārds |
| 1. |  |  |  |  |
| ... |  |  |  |  |

1. **(otrais) konkursa dalībnieks vai dalībnieku grupa**

*Atzīmēt ar X izvēlēto uzdevumu un atbilstošo vecuma grupu*

|  |
| --- |
| □ 1.uzdevums, jaunākā grupa, individuāls darbs |
| □ 2.uzdevums, jaunākā grupa, individuāls darbs |
| □ 3.uzdevums, jaunākā grupa, individuāls darbs |
| □ 4.uzdevums, jaunākā grupa, individuāls darbs |
| □ 5.uzdevums, jaunākā grupa, grupas darbs |
| □ 6.uzdevums, jaunākā grupa, individuāls darbs |
| □ 6.uzdevums, jaunākā grupa, grupas darbs |
| □ 1.uzdevums, vecākā grupa, individuāls darbs |
| □ 2.uzdevums, vecākā grupa, individuāls darbs |
| □ 3.uzdevums, vecākā grupa, individuāls darbs |
| □ 4.uzdevums, vecākā grupa, individuāls darbs |
| □ 5.uzdevums, vecākā grupa, grupas darbs |
| □ 6.uzdevums, vecākā grupa, individuāls darbs |
| □ 6.uzdevums, vecākā grupa, grupas darbs |

|  |  |  |  |  |
| --- | --- | --- | --- | --- |
| Nr.p.k. | Audzēkņa/ audzēkņuvārds, uzvārds | Klase (mākslas skolā) | Vecums (gadi) | Pedagogavārds, uzvārds |
| 1. |  |  |  |  |
| ... |  |  |  |  |

1. **(trešais) konkursa dalībnieks vai dalībnieku grupa**

*(tabulu un jaunu dalībnieku pievieno pēc vajadzības)*

|  |  |  |
| --- | --- | --- |
| Izglītības iestādes kontaktpersona par konkursa norisi saistītiem jautājumiemVārds, uzvārds | Tālrunis | E-pasts |
|  |  |  |

Izglītības iestādes vadītājs (vārds, uzvārds)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(paraksts\*)*

\* Dokuments ir parakstīts ar drošu elektronisko parakstu

3. pielikums

Valsts konkursa nolikumam

Latvijas profesionālās ievirzes

izglītības programmas „Vizuāli plastiskā māksla”

 audzēkņiem 2024./2025. mācību gadā

**Konkursa uzdevumu vērtēšanas kritēriji**

**1.kritērijs:**

**Izpētes materiālu apkopojums Restaurācijas pasē** (1.‒6. uzdevuma variantam):

1.1. izpētes dziļums;

1.2. izpētes metodes;

1.3. norādītie avoti un precizitāte.

|  |  |  |  |
| --- | --- | --- | --- |
| Pilnveidojams | Gandrīz labi | Labi | Izcili |
| Izpētes darbs veikts virspusēji, izmantojot vienu vai divus informācijas avotus. | Izpētes darbs ir veikts, atspoguļojot gan informatīvus, gan vizuālus izpētes datus. Izmantotas vairākas (vismaz divas) izpētes metodes un avoti.  | Izpētes darbs ir veikts, rūpīgi dokumentējot dažādus informatīvus un vizuālus izpētes datus. Izmantotas dažādas izpētes metodes un avoti. | Izpētes darbs ir veikts, rūpīgi un padziļināti dokumentējot dažādus informatīvus un vizuālus izpētes datus. Izmantotas dažādas izpētes metodes un avoti. |

**2.kritērijs:** Praktiski veiktā darba izpildījuma kvalitāte;

**1. uzdevuma varianta “Mākslas darba rekonstrukcija” specifiskie kritēriji:**

2.1. uzskatāmība, kopskats;

2.2. izteiksmes līdzekļu, tehnisko paņēmienu, atbilstība mākslas darbam;

2.3. mākslinieciskās prasmes un precizitāte.

|  |  |  |  |
| --- | --- | --- | --- |
| Pilnveidojams | Gandrīz labi | Labi | Izcili |
| Veiktā rekonstrukcija veikta vāji, atbilstība mākslas darbam neprecīza.  | Veiktā rekonstrukcija veikta gandrīz labi, daļēja atbilstība mākslas darbam. | Veiktā rekonstrukcija veikta labi, atbilstība mākslas darbam precīza. Izvēlēti atbilstoši izteiksmes līdzekļi, tehniskie paņēmieni.  | Veiktā rekonstrukcija veikta izcili, atbilstība mākslas darbam precīza. Izvēlēti atbilstoši izteiksmes līdzekļi, tehniskie paņēmieni. |

**2.uzdevuma „Fotogrāfijas retuša” specifiskie kritēriji:**

2.1. tehnisko paņēmienu izvēle un lietojums atbilstoši fotogrāfijas oriģinālam,

2.2. māksliniecisko paņēmienu izvēle atbilstoši fotogrāfijas oriģinālam,

2.3. precizitāte darba izpildē.

|  |  |  |  |
| --- | --- | --- | --- |
| Pilnveidojams | Gandrīz labi | Labi | Izcili |
| Veiktā rekonstrukcija veikta vāji, tehnisko un māksliniecisko paņēmienu izvēle un lietojums nepārliecinošs.  | Veiktā rekonstrukcija veikta gandrīz labi, tehnisko un māksliniecisko paņēmienu izvēle un lietojums daļēji atbilstošs oriģinālam. | Veiktā rekonstrukcija veikta labi, tehnisko un māksliniecisko paņēmienu izvēle un lietojums atbilstošs oriģinālam. | Veiktā rekonstrukcija veikta izcili, tehnisko un māksliniecisko paņēmienu izvēle un lietojums atbilstošs oriģinālam. |

**3.uzdevuma „Replikas izveide. Telpisks objekts” specifiskie kritēriji:**

3.1. formas, izteiksmes līdzekļu, atbilstība oriģinālam,

3.2. tehnisko paņēmienu izvēle,

3.3. veidošanas prasmes un precizitāte.

|  |  |  |  |
| --- | --- | --- | --- |
| Pilnveidojams | Gandrīz labi | Labi | Izcili |
| Veiktā replika izveidota neatbilstoši oriģinālam, tehnisko paņēmienu izvēle un lietojums nepārliecinošs.  | Veiktā replika izgatavota gandrīz labi, atbilstoši oriģinālam. Tehnisko paņēmienu izvēle un lietojums daļēji atbilstošs. | Veiktā replika izgatavota labi. Tehnisko paņēmienu izvēle un lietojums atbilstošs oriģinālam. | Veiktā replika izgatavota izcili. Tehnisko paņēmienu izvēle un lietojums atbilstošs oriģinālam. |

**4. uzdevuma „Replikas izveide. Tekstils” specifiskie kritēriji:**

4.1. izteiksmes līdzekļu, materiālu, atbilstība oriģinālam;

4.2. tehnisko paņēmienu izvēle;

4.3. precizitāte darba izpildījumā.

|  |  |  |  |
| --- | --- | --- | --- |
| Pilnveidojams | Gandrīz labi | Labi | Izcili |
| Veiktā replika izveidota neatbilstoši oriģinālam, tehnisko paņēmienu un materiālu izvēle un lietojums nepārliecinošs.  | Veiktā replika izgatavota gandrīz labi, atbilstoši oriģinālam. Tehnisko paņēmienu izvēle un lietojums daļēji atbilstošs. | Veiktā replika izgatavota labi. Tehnisko paņēmienu, materiālu izvēle un lietojums atbilstošs oriģinālam. | Veiktā replika izgatavota izcili. Tehnisko paņēmienu, materiālu izvēle un lietojums atbilstošs oriģinālam. |

**5. uzdevumā „Ēkas izpēte” ‒** šo kritēriju nevērtē.

**6. uzdevuma „Virsmas apdares izpēte. Krāsu zondāža” specifiskie kritēriji:**

6.1. zondāžas izpildījuma kvalitāte;

6.2. pareizs metodes izpildījums, izmantojot secīgu virsmas atsegšanu un instrumentus;

6.3. precizitāte darba izpildē.

|  |  |  |  |
| --- | --- | --- | --- |
| Pilnveidojams | Gandrīz labi | Labi | Izcili |
| Zondāža izpildīta vāji, izpildes paņēmienu un instrumentu lietojums nepārliecinošs.  | Zondāža izpildīta gandrīz labi. Izpildes paņēmienu un instrumentu lietojums gandrīz atbilstošs. | Zondāža izpildīta labi. Izpildes paņēmienu un instrumentu lietojums atbilstošs. Precīza darba izpilde. | Zondāža izpildīta izcili. Izpildes paņēmienu un instrumentu lietojums atbilstošs. Precīza darba izpilde. |

**3.kritērijs:** uzdevuma atspoguļojums planšetē vai video (1.‒6. uzdevums).

Atspoguļojums **planšetē** (1.‒6.uzdevums):

3.1. vizuālā materiāla un tekstu izvietojums uz planšetes vienotā sistēmā, kompozīcija;

3.2. teksta salasāmība, burtveidolu un tekstu hierarhija;

3.3. krāsu saskaņotība noformējumā;

3.4. mākslinieciskais risinājums darba vizualizēšanā.

|  |  |  |  |
| --- | --- | --- | --- |
| Pilnveidojams | Gandrīz labi | Labi | Izcili |
| Nepilnīgi uztverama attēlu un teksta laukumu kompozīcija.Nav ievērota burtveidolu un tekstu hierarhija, teksta lasāmība.Krāsu saskaņotība noformējumā nepilnīga.Līdz galam neizstrādāta darba mākslinieciskā vizualizācija.  | Daļēji uztverama attēlu un teksta laukumu kompozīcija.Daļēji ievērota burtveidolu un tekstu hierarhija, teksta lasāmība.Krāsu saskaņotība noformējumā apmierinoša.Daļēji izstrādāta kopējā darba vizualizācija.  | Labi uztverama attēlu un teksta laukumu kompozīcija.Ievērota burtveidolu un tekstu hierarhija, teksta lasāmība.Labi saskaņotas krāsas darba noformējumā.Atbilstoša kopējā darba vizualizācija.  | Izteiksmīga, labi uztverama attēlu un teksta laukumu kompozīcija.Ievērota burtveidolu un tekstu hierarhija, teksta lasāmība.Izcili saskaņotas krāsas darba noformējumā.Mākslinieciski izteiksmīga darba kopējā vizualizācija.  |

Atspoguļojums **video** (3.‒6. uzdevums):

3.5. vizuālā un informatīvā materiāla atlase;

3.6. sižeta izveide un māksliniecisks darba procesa un rezultātu atspoguļojums;

3.7. kadru kompozīcija, vides attēlojums;

3.8. titru mākslinieciskais risinājums.

|  |  |  |  |
| --- | --- | --- | --- |
| Pilnveidojams | Gandrīz labi | Labi | Izcili |
| Nepilnīgi veikta vizuālā un informatīvā materiāla atlase. Darba process sižetā nav atspoguļots. Nepilnīgi uztverams darba rezultātu demonstrējums.Nepilnīga kadru kompozīcija, titri. | Veikta vizuālā un informatīvā materiāla atlase. Daļēji uztverams darba rezultātu demonstrējums.Sižetā daļēji atspoguļots darba process, vide, rezultāti. Kadru kompozīcija pilnveidojama, ir titri.  | Labi atlasīts vizuālais un informatīvais materiāls. Labi uztverams projekta rezultātu demonstrējums.Sižetā atspoguļots darba process, vide, rezultāti. Laba kadru kompozīcija, izveidoti stilistiski atbilstoši titri.  | Izcili atlasīts vizuālais un informatīvais materiāls. Lieliski uztverams darba rezultātu demonstrējums.Sižetā atspoguļots darba process, vide, rezultāti. Izcila kadru kompozīcija, izveidoti stilistiski atbilstoši titri. |

4. pielikums

Valsts konkursa nolikumam

Latvijas profesionālās ievirzes

izglītības programmas „Vizuāli plastiskā māksla”

audzēkņiem 2024./2025. mācību gadā

**RESTAURĀCIJAS PASE Valsts konkursa uzdevuma dokumentēšanai ⃰**

|  |
| --- |
| ***DARBA/OBJEKTA NOSAUKUMS*** |
| **Ziņas par darbu/objektu/ vēsturi**  |
| *⃰*⃰ ⃰ *Apraksta tikai to, ko var noskaidrot un izpētīt, piemēram,**autors,* *datējums,**materiāls,**tehnika,**izmēri (uzrādāmi centimetros),**īpašnieks vai lietotājs, glabāšanās vieta,**objekta īss apraksts (stils, kompozīcija, sižets, konstrukcijas, uzraksti, autora paraksts vai zīmes, citas raksturīgas vai tipiskas pazīmes) u.c.**Pievieno attēlus, skices u.c.**Norāda avotu – grāmata, žurnāls, muzeja materiāls, intervija u.c.* |
| **Objekta tehniskais stāvoklis** |
| *Bojājumi, vides raksturojums, citi dati* |
| **Procesa apraksts** |
| *Paveiktais darbs pie konkrētā uzdevuma, aprakstot izpildes tehnikas, materiālu, darba paņēmienu izvēli, māksliniecisko līdzekļu izpēti, darba procesu (ilgumu, sarežģītību u.c.)**Pievieno attēlus, skices u.c.* |
| **Rekomendācijas** *(ja attiecināms)* |
| *Objekta glabāšana, uzturēšana, kopšana* |

⃰ Profesionālajā vidē restaurējamam objektam veido Restaurācijas pasi, kurā atzīmē restaurējamā objekta stāvokli un dokumentē restaurācijā izmantotos paņēmienus. Valsts konkursa kontekstā “RESTAURĀCIJAS PASE valsts konkursa uzdevuma dokumentēšanai” ir informācijas apkopojums par izvēlēto objektu, kas tiek pētīts. Tas ietver objekta aprakstu un izpēti, vizuālu informāciju. Tā struktūra un sadaļas atbilst dokumentam, kādu restaurators aizpilda pirms restaurācijas darba veikšanas.

Konkursa ietvaros Restaurācijas pases struktūru var iekārtot kā darbu mapi, kurā tiek apkopoti visi materiāli par izpētīto darbu/objektu vai, kurā apkopo informāciju.

Restaurācijas pasi vērtē tikai konkursa I kārtā (izņemot 5. uzdevuma variantu).

Restaurācijas pasē apkopoto informāciju un resursus izmanto, prezentējot konkursa uzdevumu planšetē vai video.

⃰ ⃰ Tabulas teksts, kas ievietots slīprakstā, jāaizvieto ar darba procesa gaitā izzināto, strādājot pie konkrēta objekta izpētītes (atbilstoši izvēlētajam konkursa uzdevuma variantam).

5. pielikums

Valsts konkursa nolikumam

Latvijas profesionālās ievirzes

izglītības programmas „Vizuāli plastiskā māksla”

audzēkņiem 2024./2025. mācību gadā

**DALĪBNIEKA PERSONAS DATU AIZSARDZĪBAS NOSACĪJUMI**

Pielikumā lietoti termini:

* 1. Dalībnieks – fiziska persona, kura apgūst profesionālās ievirzes izglītības programmu „Vizuāli plastiskā māksla”, kuru tieši vai netieši var identificēt pasākumā laikā. Pilngadīga fiziska persona ir devusi rakstisku piekrišanu par to, ka var tikt fiksēta audio, audiovizuālā un fotogrāfiju veidā un tikt apstrādāti viņas personas dati. Nepilngadīgai fiziskai personai rakstisku piekrišanu dod vecāks vai bāriņtiesas ieceltais aizbildnis. Par pasākuma dalībnieku nevar kļūt, ja nav rakstiskas piekrišanas izglītības iestādē.
	2. Pārzinis – Latvijas Nacionālais kultūras centrs, reģistrācijas Nr. 90000049726, Juridiskā adrese: Zigfrīda Annas Meierovica bulvāris 14‒7, Rīga, LV-1050, e-pasta adrese: lnkc@lnkc.gov.lv.
	3. , kas nosaka personas datu apstrādes mērķus un apstrādes līdzekļus, kā arī atbild par personas datu apstrādi atbilstoši normatīvo aktu prasībām.
	4. Personas dati – jebkura informācija, kas attiecas uz identificētu vai identificējamu fizisku personu.
	5. Regula – Eiropas Parlamenta un Padomes Regula (ES) 2019/679 (2016. gada 27. aprīlis) par fizisku personu aizsardzību attiecībā uz personas datu apstrādi un šādu datu brīvību apriti (pieejama šeit <https://eur-lex.europa.eu/legal-content/LV/TXT/?uri=CELEX%3A32016R0679>).
	6. Pasākums – Valsts konkurss profesionālās ievirzes un profesionālās vidējās izglītības iestāžu ģitāras spēles audzēkņiem 2024./2025. mācību gadā un tā aktivitātes visā Latvijas Republikas teritorijā.
	7. Apstrāde – jebkura ar personas datiem vai personas datu kopumiem veikta darbība vai darbību kopums, ko veic ar vai bez automatizētiem līdzekļiem, piemēram, vākšana, reģistrācija, organizēšana, strukturēšana, glabāšana, pielāgošana vai pārveidošana, atgūšana, aplūkošana, izmantošana, izpaušana, nosūtot, izplatot vai citādi darot tos pieejamus, saskaņošanai vai kombinēšanai, ierobežošana, dzēšana vai iznīcināšana.
	8. Apstrādātājs – fiziska vai juridiska persona, publiska iestāde, aģentūra vai cita struktūra, kura pārziņa vārdā un uzdevumā apstrādā personas datus.

**AUDIO, AUDIOVIZUĀLĀS UN FOTO FIKSĀCIJA**

1. Šīs sadaļas mērķis ir sniegt informāciju dalībniekam Regulas 13. pantā noteikto informāciju par pasākuma fiksāciju audio, audiovizuālā un fotogrāfiju veidā.
2. Dalībnieks ir informēts, ka pasākuma norise var tikt fiksēta audio, audiovizuālā un fotogrāfiju veidā (turpmāk – Fiksācija), pamatojoties uz Centra nolikumu ar nolūku popularizēt bērnu radošās aktivitātes un atspoguļot to norisi sabiedrības interesēs.
3. Pasākuma norises audio, audiovizuālās fiksēšanas un fotografēšanas rezultātā iegūtais materiāls neierobežotu laiku tiks saglabāts un publiskots iepriekš norādītajam nolūkam.
4. Centrs ir tiesīgs izmantot Fiksāciju jebkādā veidā kopumā vai pa daļām, atļaut vai aizliegt tās izmantošanu ar vai bez atlīdzības, saņemt atlīdzību par izmantošanu. Šī dotā piekrišana ir spēkā visās pasaules valstīs bez laika ierobežojuma. Dalībnieks ir informēts, ka Centrs izmantos šīs tiesības brīvi pēc saviem ieskatiem, tajā skaitā ir tiesīgs nodot tās tālāk trešajām personām. Dalībniekam ir tiesības pieprasīt no Centra informāciju par trešajām personām.
5. Dalībnieks var iebilst pret šajā sadaļā noteiktajām darbībām un pieprasīt pārtraukt tās tikai gadījumā, ja konkrētajā Fiksācijā dalībnieks ir tieši identificējams un Centrs ir tehniski iespējams dzēst konkrēto dalībnieku un/vai neizmantot konkrēto Fiksāciju.
6. Pasākumā esošie plašsaziņas līdzekļi darbojas saskaņā ar to profesionālo darbību regulējošajiem likumiem un atbild par personas datu apstrādi atbilstoši normatīvo aktu prasībām.

**PASĀKUMA DALĪBNIEKU PERSONAS DATU APSTRĀDE, TO DROŠĪBA UN AIZSARDZĪBA**

1. Šīs sadaļas mērķis ir sniegt pilnīgu informāciju dalībniekam par tās personas datu apstrādes mērķiem, tiesisko pamatu un sniegt informāciju dalībniekam par personas datu apstrādes pārzini.
2. Dalībnieka personas dati tiek iegūti un apstrādāti, pamatojoties uz Ministru kabineta 2012. gada 18. decembra noteikumiem Nr. 931 „Latvijas Nacionālā kultūras centra nolikums”. Saskaņā ar Regulas 6. panta pirmās daļas c) apakšpunktu personas datu apstrāde tiek veikta, lai nodrošinātu noteiktās prasības.
3. Dalībnieka datu apstrādes mērķi:

3.1. pasākuma popularizēšana, pasākuma atspoguļošana, sabiedrības informēšana par pasākuma norisi;

3.2. dalībnieka personu datu glabāšana arhivēšanas nolūkiem sabiedrības interesēs un statistikas nolūkiem.

1. Dalībnieka dati tiek vākti un apstrādāti tikai tādā apjomā un termiņā, cik tas nepieciešams šajā pielikumā noteikto mērķu un Latvijas Republikas normatīvo aktu prasību izpildei. Dalībnieku dati, kas izriet no audio, audiovizuālajām un vizuālajām fiksācijām, ir pastāvīgi glabājami.
2. Dalībnieka tiesības:

5.1. pieprasīt Centra piekļuvi dalībnieka personas datiem;

5.2. pieprasīt Centra dalībnieka personas datu labošanu vai dzēšanu, vai apstrādes ierobežošanu attiecībā uz dalībnieku, vai tiesības iebilst pret apstrādi;

5.3. iesniegt sūdzību uzraudzības iestādei – Datu valsts inspekcijai.

1. Dalībnieka personas datu apstrādes ietvaros Centrs nodrošina:

6.1. informācijas sniegšanu dalībniekam saskaņā ar Regulas 13. pantu;

6.2. tehnisko un organizatorisko pasākumu veikšanu dalībnieka personas datu drošības un aizsardzības nodrošināšanai;

6.3. iespēju dalībniekam labot, dzēst tā sniegtos personas datus, ierobežot un iebilst pret dalībnieka personas datu apstrādi tiktāl, cik tas nav pretrunā ar Centra pienākumiem un tiesībām, kas izriet no normatīvajiem aktiem un šo pielikumu.

1. Centrs apņemas bez nepamatotas kavēšanās paziņot dalībniekam par personas datu aizsardzības pārkāpumu gadījumā, ja dalībnieka personas datu aizsardzības pārkāpums varētu radīt augstu risku dalībnieka tiesībām un brīvībām.
2. Dalībnieks var īstenot savas tiesības, tostarp tiesības uzdot Centram jautājumus, rakstiski sazinoties ar Centru: lnkc@lnkc.gov.lv vai rakstot uz Latvijas Nacionālais kultūras centrs, Zigfrīda Annas Meierovica bulvāris 14‒7, Rīga, LV-1050.
3. Ņemot vērā tehnikas līmeni, īstenošanas izmaksas un apstrādes raksturu, apmēru, kontekstu un nolūkus, kā arī dažādas iespējamības un smaguma pakāpes riskus attiecībā uz dalībnieka tiesībām un brīvībā, Centrs īsteno atbilstīgus tehniskus un organizatoriskus pasākumus, lai nodrošinātu tādu drošības līmeni, kas atbilst riskam.
4. Datu aizsardzības speciālista kontaktinformācija: e-pasta adrese: dati@lnkc.gov.lv.

Pasākuma organizēšanas un rīkošanas gaitā Centrs var piesaistīt citus personas datu apstrādātājus, atbilstoši papildinot ar šo informāciju šo pielikumu.